**Zapisnik 4. redne seje IO OZS, ki je potekala v sredo, 14. oktobra 2015 ob 18.00 uri v prostorih Fakultete za gradbeništvo in geodezijo na Jamovi 2 v Ljubljani.**

**Prisotni člani IO OZS:** Vlado Sedej (OK Azimut), Dušan Petrovič (OK Polaris), Klemen Kenda (OK Azimut), Andrej Borštnik (OK Tivoli), Krešo Keresteš (OK Trzin ), Ana Plavčak (ŠOK), Boris Bauman (Mariborski OK), Jan Dovč (OK Tivoli), Jernej Zorman (OK Komenda), Jaka Piltaver (OK Brežice), Daniel Lebar (OK Slovenske Konjice)

**Opravičili so se:** Mojca Flerin (Kamniški OK), Aleš Ferenc (OK Tivoli)

**Dnevni red:**

1. Pregled zapisnika in realizacija sklepov 3.seje IO OZS
2. Pregled sklepov korespondenčne seje
3. Tekmovalne zadeve (TSK)
4. Finančne zadeve, interni razpis, črpanje sredstev
5. Oprema SI
6. Reprezentance
7. Izobraževanje
8. Potrditev predlogov za priznanja in pohvale
9. Prireditev ob 25 letnici OZS
10. Razno

K1 Pregled zapisnika in realizacija sklepov 3. seje IO OZS

Sklepi so bili izvedeni, program »Orodja za analizo orientacijske tehnike« smo speljali kljub na prejšnji seji izraženim pomislekom.

K2 Pregled sklepov korespondenčne seje

Člani IO so na dopisni seji v začetku septembra potrdili naslednja sklepa:

**SKLEP 1:** IO potrjuje predlog prenovljenih programov usposabljanj za vaditelja in trenerja 1, katerima veljavnost poteče 14.12.2015.

**SKLEP 2:** IO potrjuje predlog koledarja tekmovanj za SOL in DP za jesen 2015 in leto 2016.

Koledar je sestavljen na osnovi kandidatur organizatorjev in naknadnega usklajevanja. Zaradi celovitosti so v koledar zajeti tudi znani termini mednarodnih tekem, izobraževanja in predlogi terminov za trening kampe, ki pa še niso dogovorjeni – uskladitev pričakujemo od selektorjev.

K3 Tekmovalne zadeve

Potrditev regularnosti letošnjih tekem za SOL in DP. Sodniki so posredovali poročila za naslednje tekme: SOL 6 Cerkno Cup dolga, SOL 7 Tolsti vrh srednja, DP in SOL 8 dolga ter DP štafete Rogla ter SOL 9 Črni les srednja. Posebnosti ni bilo, pripomb prav tako ne.

**Sklep 1**: Regularnost SOL ter DP tekme se potrdi, glede na rezultate DP se predlaga tekmovalce za kategorizacijo. ***Soglasno sprejet***

Novouvedena Sprint liga bo terjala nekaj prilagoditev sistemov registracije tekmovalcev, razmislek o kategorijah in uporabi sistemov za preverjanje prisotnosti.

**Sklep 2**: Klubi registracijo tekmovalcev za  ŠprintSOL in Ski SOL izvedejo **najkasneje do 15.11.** Pred tem se naredi arhiviranje rezultatov 2015. Sezone v vseh panogah trajajo od 1.11. do 31.10. ***Soglasno sprejet***

Registracije za lige ostalih panog (OT, MTBO in PREO) so sicer že tudi možne, a bo zanje skrajni rok kasneje, predvidoma 1.2.2016.

**Sklep 3**: Kategorije, ki štejejo za Šprint SOL 2015/16 so: MŽ10, M/Ž12, M/Ž16, M/Ž18, M/Ž21, M/Ž35, M50, Ž45. Tekmovalce se razvrsti v kategorije glede na starost v koledarskem letu 2016. ***Soglasno sprejet***

Andrej objavi tabelo s termini za Zimsko ligo, kamor se vpisujejo zainteresirani izvajalci tekem.

Aleš je posredoval poročilo o šolskem prvenstvu na Črnem vrhu, ki je bilo uspešno izvedeno.

K 4 Finančne zadeve, interni razpis, črpanje sredstev

**Sklep 4:**

1. Na podlagi razpisa IO OZS z dne 1.7.2015 se iz sredstev Fundacije za šport za sofinanciranje izvedbe programa »Precizna orientacija« posameznim klubom odobrijo naslednji okvirni zneski nepovratnih sredstev:



1. Pogoji za črpanje sredstev:

S klubi podizvajalci se sklene pogodba o sofinanciranju programa v skladu s pogoji Fundacije. Za črpanje sredstev morajo podizvajalci poleg poročil o izvedbi programa predložiti tudi dokazila o stroških (preslikave računov, avtorskih pogodb, potnih nalogov ipd.). V kolikor bi kasneje ugotovili, da vsi podizvajalci ne bi v celoti izpeljali programa, ali ne bi mogli zagotoviti dokazil o stroških, drugi pa bi to presegali, bi bilo do roka za predložitev zahtevka fundaciji možno narediti še kakšno prerazporeditev.

Podizvajalci morajo objavljati, da program sofinancira Fundacija za šport in to v skladu z njenimi navodili.

V skladu s pogoji Fundacije se sofinancirajo samo aktivnosti in stroški iz leta 2015.

***Soglasno sprejet***

K5 Oprema SI

Razpravljali smo o uporabi in morebitni nabavi SIAC1 čipov za brezkontaktno potrjevanje in ostale potrebne opreme. Mags timing Aleš Makuc s.p. iz Cerkna je nabavil 115 kom SAIC1 čipov in nekaj postaj BS11-BL, ki so primerne predvsem za starte ali cilje – posredoval nam je ponudbo za izposojo. Prav tako smo evidentirali potrebe po dodatnih stojalih, zajlah in žabicah, nosilcih za postaje, ki omogočajo priklepanje postaje brez oviranja uporabe čipov in o manjkajočih ter nedelujočih postajah.

**Sklep 5**: Nabavi se SportIdent oprema za cca. 3000 EUR, ki vsebuje 30 SIAC1 čipov z elastičnimi trakovi dveh dolžin (prst, zapestje), 10 kom. BSF8-DB postaj, 2 kom. BSM8-D-USB mater postaji ter nekaj dodatnega materiala za popravila. Nakup uredi Sandi.

Kupi se tudi 50 žabic in 50 stojal, kar uredi Nejc.

Poleg tega se odkupi 50 nerjavečih kovinskih nosilcev za postaje po ceni 12 EUR, montažo na stojala uredi Sandi.

***Soglasno sprejet***

Vlado pripravi predlog lestvice popustov za uporabnike večjih količin čipov.

K6 Reprezentance

Jan pojasni, da je obseg dela večji kot si je predstavljal in da bo težko izvajal to funkcijo še naprej. Zaenkrat se kot pomočnica pri pripravi aktivnosti vključi Tajda, prvi trening tabor konec meseca izvede MOK (Herwig), koordinira Rok.

K7 Izobraževanje

Postopek potrjevanja predlogov prenovljenih programov usposabljanj za vaditelja in trenerja 1 teče.

Interes za udeležbo na razpisanem usposabljanju za vaditelja OT je presegel 25, usposabljanje bo izvedeno v skladu s predlaganim urnikom v treh vikendih v novembru in decembru.

**Sklep 6**: Morebitne stroške izvedbe usposabljanja za vaditelja OT krije OZS. ***Soglasno sprejet***

**Sklep 7**: Na predlog TIK se podaljša veljavnost licence vaditelja OT do konca sezone 2018 za:

Ivan Nagy OK DROT

Eneja Osterman OK Polaris

Iztok Rojc OK Polaris

Matjaž Draksler OK Škofjeloški OK

Srečo Pirman OK Škofjeloški OK

***Soglasno sprejet***

K8 Potrditev predlogov za priznanja in pohvale

Komisija za priznanja OZS je na osnovi prejetih predlogov klubov, predsednika IO OZS in članov IO OZS oblikovala listo predlogov za podelitev priznanj v letu 2015 (na prireditvi ob 25 letnici OZS). Pri oblikovanju predloga so upoštevali navedbe in določila Pravilnika za podelitev priznanj OZS. Med predlaganimi kandidati za častnega člana ali priznanje OZS so izločeni vsi trenutni člani Komisije za priznanja ter trenutni člani IO OZS, ki o prejemnikih priznanj odločajo. Zaradi dejstva, da ta priznanja že dolgo niso bila podeljena in je veliko kandidatov, ki izpolnjujejo osnovne v pravilniku navedene kriterije, so predlagani le tisti, ki izrazito presegajo osnovne kriterije. Izjema so pohvale za tekmovalne dosežke, tu člani IO niso izločeni in predlagani so vsi, ki izpolnjujejo kriterije pravilnika. Vrstni red predlaganih je pri vsaki vrsti priznanja oz. pohvale naveden po abecedi. Seznam predlaganih prejemnikov je priloga zapisnika.

**Sklep 8**: IO OZS soglaša s predlogom prejemnikov priznanj, kot ga je pripravila Komisija za priznanja OZS. ***Soglasno sprejet***

K9 Prireditev ob 25 letnici OZS

Ana predstavi stanje zadolžitev in dogovorjenih nalog. Vse je pripravljeno, potrebno je še dogovoriti scenarij za govornika in sedežni red.

**Sklep 9**: IO je odobril sredstva za organizacijo 25 letnice v višini 1.200 EUR. ***Soglasno sprejet***

K9 Razno

20.10 bo na Fundaciji za šport sestanek s ciljem predstavitve dejavnosti OZS in sedanjega financiranja programov. Sestanka se udeležijo Klemen, Vlado in Dušan.

Seja je bila zaključena ob 20:00 Zapisali: Ana Plavčak, Dušan Petrovič, Vlado Sedej

Ljubljana, 18.10.2015 Predsednik IO OZS Klemen Kenda